Blaze7451/Wiki-th-20250601 huggingface dataset:
เอวเรลยู โกมีส

เอวเรลยู ดา ซิลวา โกมีส (Heurelho da Silva Gomes) เกิดวันที่ 15 กุมภาพันธ์ ค.ศ.1981 ที่ชูเอาปินเอโร รัฐมีนัชเจไรช์ เป็นนักฟุตบอลชาวบราซิล ตำแหน่งผู้รักษาประตู 

**แหล่งข้อมูลอื่น**
name=Heurelho Gomes- Gomes1.com date=2014-12-17  – Official site – news and pictures- Praise to Heurelho Gomes date=2011-07-15  – Quotes, statistics and pictures- PSV: Alex and Gomes see off Wales date=2007-11-14  – noticias.info, 9/5/2006- Gomes photos and more from PSV by Tvw- ESPN profile date=2012-03-14 - Premier League profile date=2010-11-14 
หมวดหมู่:นักฟุตบอลชาวบราซิล
หมวดหมู่:นักฟุตบอลทีมชาติบราซิล
หมวดหมู่:ผู้เล่นในพรีเมียร์ลีก
หมวดหมู่:ผู้เล่นสโมสรฟุตบอลทอตนัมฮอตสเปอร์
หมวดหมู่:บุคคลจากรัฐมีนัชเจไรช์
หมวดหมู่:ผู้รักษาประตูฟุตบอล
หมวดหมู่:ผู้เล่นในกังเปโอนาตูบราซีเลย์รูแซรียีอา
เขตการปกครองของประเทศลาว

เขตการปกครองของประเทศลาว ระดับบนสุดแบ่งเป็น 17 แขวง และ 1 นครหลวง (ได้แก่ นครหลวงเวียงจันทน์) แขวงแต่ละแขวงจะแบ่งเป็นเมือง ซึ่งจะมีหนึ่งเมืองเป็นเมืองหลวงของแขวงเรียกว่า เมืองเอก แต่เดิมนั้นประเทศลาวเคยมีตาแสงซึ่งมีฐานะเทียบเท่ากับตำบลในประเทศไทย ต่อมาได้ถูกยกเลิกไป

**ภูมิภาค**
ประเทศลาวสามารถแบ่งออกเป็น 3 ภูมิภาค คือ ลาวเหนือ (ตั้งแต่พงสาลีถึงไชยบุรี หลวงพระบางและเชียงขวาง), ลาวกลาง (เวียงจันทน์และบอลิคำไซ) และลาวใต้ (ตั้งแต่คำม่วนจนถึงจำปาศักดิ์)

**นครหลวงและแขวง**
นครหลวง  (ນະຄອນຫຼວງ) เป็นเขตปกครองพิเศษ แยกออกมาจากแขวงเวียงจันทน์ในปี พ.ศ. 2532 เดิมชื่อ "กำแพงนครเวียงจันทน์" (ກຳແພງນະຄອນວຽງຈັນ) ก่อนจะเปลี่ยนมาใช้ชื่อ นครหลวงเวียงจันทน์
แขวง (ແຂວງ) เป็นเขตการปกครองระดับบนสุดของประเทศลาว เทียบเท่ากับระดับจังหวัดของประเทศไทย ปัจจุบันประเทศลาวมีแขวงทั้งหมด 17 แขวง
ในวันที่ 27 กุมภาพันธ์ พ.ศ. 2549 ได้มีการยุบเขตพิเศษไชยสมบูรณ์อย่างเป็นทางการตามดำรัสนายกรัฐมนตรี (คำสั่งนายกรัฐมนตรี) เลขที่ 10/ນຍ. ลงวันที่ 13 มกราคม พ.ศ. 2549 โดยเมืองท่าโทมถูกรวมกับแขวงเชียงขวาง และเมืองไชยสมบูรณ์ถูกรวมกับแขวงเวียงจันทน์
ต่อมาในวันที่ 31 ธันวาคม พ.ศ. 2556 ทางการลาวได้จัดตั้งแขวงใหม่ในบริเวณที่เคยเป็นเขตพิเศษไชยสมบูรณ์เดิมกับ 2 หมู่บ้านจากเมืองวังเวียงในแขวงเวียงจันทน์ โดยใช้ชื่อว่า "แขวงไชยสมบูรณ์" แบ่งเขตปกครองย่อยออกเป็น 5 เมือง ได้แก่ เมืองอะนุวง (เดิมชื่อเมืองไชยสมบูรณ์) เมืองห่ม เมืองท่าทูม เมืองล่องสาน และเมืองล่องแจ้ง
เขตการปกครองระดับบนสุดของประเทศลาว450px

**เมืองและบ้าน**
เมือง (ເມືອງ) เป็นเขตการปกครองระดับที่สองของประเทศลาวรองจากแขวง ซึ่งเทียบเท่าระดับอำเภอของประเทศไทย เช่น เมืองยมราช แขวงคำม่วน ก็จะหมายถึงอำเภอยมราช จังหวัดคำม่วน เมื่อเทียบกับเขตการปกครองแบบไทย และแต่ละเมืองของลาวก็จะแบ่งเป็น บ้าน (ບ້ານ)

**ดูเพิ่ม**
 ภูมิศาสตร์ลาว

**อ้างอิง ==
แม่แบบ:เหตุการณ์ปัจจุบัน/2554 มกราคม 25

* รัฐสภา ให้ความเห็นชอบร่างแก้ไขรัฐธรรมนูญแห่งราชอาณาจักรไทย พุทธศักราช 2550 ในวาระที่ 2 จำนวน 2 ฉบับ สาระสำคัญคือ มาตรา 190 ว่าด้วยหนังสือสัญญาระหว่างประเทศ และมาตรา 93-98 ว่าด้วยที่มาของสมาชิกสภาผู้แทนราษฎร ( ข่าวสด)- พันธมิตรประชาชนเพื่อประชาธิปไตย เริ่มการชุมนุมใหญ่บริเวณสะพานมัฆวานรังสรรค์ เพื่อเรียกร้องให้รัฐบาลปกป้องรักษาแผ่นดินไทย จากกรณีความขัดแย้งชายแดนไทย-กัมพูชา ( ผู้จัดการ)
}
จังหวัดของประเทศกัมพูชา

ประเทศกัมพูชาแบ่งเขตการปกครองออกเป็น 24 จังหวัด และ 1 เขตการปกครองพิเศษ
เมื่อวันที่ 22 ธันวาคม พ.ศ. 2551 พระบาทสมเด็จพระบรมนาถ นโรดม สีหมุนี ได้ทรงลงพระปรมาภิไธยในพระราชกฤษฎีกายกฐานะเมืองแกบ เมืองไพลิน และเมืองพระสีหนุขึ้นเป็นจังหวัด พร้อมทั้งปรับเขตแดนของจังหวัดหลายจังหวัดใหม่
เมื่อวันที่ 31 ธันวาคม พ.ศ. 2556 พระบาทสมเด็จพระบรมนาถ นโรดม สีหมุนี ได้ทรงลงพระปรมาภิไธยในพระราชกฤษฎีกาแยกจังหวัดกำปงจามออกเป็น 2 จังหวัด ได้แก่ จังหวัดกำปงจามและจังหวัดตะโบงคมุม

**อ้างอิง ==
มาสเตอร์คิม เพลงเตะอมยิ้ม หมัดทิ่มลูกกะตา

ไฟล์:มวยไทย มาสเตอร์คิม.jpg|thumb|เหล่านักมวยไทยที่ปรากฏตัวในช่วงท้ายของเรื่อง
มาสเตอร์คิม เพลงเตะอมยิ้ม หมัดทิ่มลูกกะตา (김관장 대 김관장 대 김관장; Master KIMs) เป็นภาพยนตร์เกาหลีแนวตลก โดยนำเสนอเรื่องราวเกี่ยวกับผู้ใช้วิชาศิลปะการต่อสู้ 3 แขนง ได้แก่ เทควันโด, เคนโด้ และกังฟู เขียนบทและกำกับโดย ปาร์ก ซอง-กยุน (박성균; Park Seong-gyoon) โดยเริ่มการถ่ายทำภาพยนตร์ชุดดังกล่าวใน ค.ศ. 2006 กำหนดเรตภาพยนตร์สำหรับผู้ชมอายุ 15 ปีขึ้นไปในเกาหลีใต้ และมีผู้ชมภาพยนตร์ชุดดังกล่าวถึง 1,025,618 รายในเกาหลีใต้ โดยมีผู้ชมราว 100,000 ถึง 210,000 รายในเกาหลีใต้ของช่วงเปิดตัว

**เนื้อเรื่องย่อ**
อาจารย์สอนศิลปะการต่อสู้ 3 ราย ที่มีชื่อเหมือนกันว่า คิม กวอนจัง ได้เปิดสำนักสอนศิลปะการต่อสู้ในสาขาที่ต่างกัน โดยคิมคนแรกเป็นผู้เปิดสำนักเทควันโด ซึ่งมักใช้เวลาไปกับเรื่องที่ค่อนข้างไร้สาระและไม่สนใจต่อการสร้างชื่อเสียงให้กับสำนักของตนเท่าใดนัก ทั้งยังไม่ค่อยมีลูกศิษย์มาเข้าเรียนในสำนักของตน ในขณะที่คิมคนที่สองเป็นผู้เปิดสำนักฝึกสอนวิชาเคนโด้ ซึ่งเขาเป็นคนจริงและขวานผ่าซาก แต่มักหมดเวลาไปกับการเล่นวิดีโอเกมกับเด็กๆ และอ้างว่าตนมีความชำนาญด้านภาษาญี่ปุ่น ต่อมา อาจารย์คิมทั้งสองรายได้เกิดตกหลุมรักผู้หญิงคนเดียวกัน ซึ่งเป็นลูกสาวเจ้าของภัตตาคารจีน
ซึ่งไม่ได้เป็นเรื่องง่ายที่จะมีความรักสมหวัง เมื่อมีอาจารย์กังฟูอีกคนหนึ่งซึ่งมีชื่อว่าคิมเช่นกัน ซึ่งเป็นคิมที่มีฝีมือและดูดีเมื่อเทียบกับคนอื่น รวมทั้งมีความสามารถด้านภาษาญี่ปุ่น ที่มาร่วมทำศึกชิงนางในครั้งนี้ จนเรื่องชุลมุนต่างๆได้เกิดขึ้นตามมา ต่อมาพวกเขาได้ร่วมมือกันต่อสู้กับเหล่าร้าย และมีเหล่านักมวยไทย มาปรากฏตัวในช่วงท้าย (พากย์อีสานในฉบับภาษาไทย) ซึ่งอาจารย์คิมทั้งสามตระหนักดีว่ามวยไทยเป็นศิลปะการต่อสู้ที่แข็งแกร่ง พวกเขาจึงต้องร่วมมือเพื่อต่อสู้กับผู้ท้าชิงที่ไม่ธรรมดากันอีกครั้ง

**นักแสดงนำ**
 ชิน ฮยุนจุน (신현준; Shin Hyeon-Jun)- ชอย ซองกัก (최성국; Choi Seong-Guk)- กวอน โอจุง (권오중; Kwon O-joong)- โอ ซึงฮย็อน (오승현; Oh Seung-hyeon)- โน จูฮยุน (노주현; Noh Joo-hyeon)- กวอน โอมิน (권오민; Kwon Oh-min)

**ข้อมูลการส่งออกภาพยนตร์**
มาสเตอร์คิม เพลงเตะอมยิ้ม หมัดทิ่มลูกกะตา เป็นภาพยนตร์ที่ได้รับความนิยมอย่างแพร่หลาย โดยได้มีการจัดฉายในหลายประเทศ ประกอบด้วย:

**อ้างอิง**

**แหล่งข้อมูลอื่น**
  EIN's M&N date=2011-01-28  อังกฤษ เกาหลี-  KOFIC (Korean Film Council) date=2011-09-11  
หมวดหมู่:ภาพยนตร์เกาหลี
หมวดหมู่:ภาพยนตร์ตลก
หมวดหมู่:ภาพยนตร์ศิลปะการต่อสู้
หมวดหมู่:ภาพยนตร์เทควันโด
หมวดหมู่:ภาพยนตร์กังฟู
เอสเนเจอร์

เอสเนเจอร์ (SNatur) ดำเนินธุรกิจขายตรงด้วยระบบการตลาดหลายชั้น (Multi Level Marketing : MLM) เป็นบริษัทธุรกิจขายตรงบริษัทหนึ่งของไทย ในเครือบริษัท ศรีไทยซุปเปอร์แวร์จำกัด (มหาชน)  

**ประวัติ**
บริษัทศรีไทยซุปเปอร์แวร์จำกัด (มหาชน) ก่อตั้งขึ้นเมื่อ พ.ศ. 2506 โดยสุมิตร  เลิศสุมิตรกุล เริ่มแรกเป็นเพียงอุตสหกรรมภายในครอบครัว ใช้ชื่อว่า "ห้างหุ้นส่วนจำกัดศรีไทยพลาสติก" ผลิตสินค้าเครื่องใช้ในครัวเรือน เช่น กะละมัง ถังน้ำ และของเล่นเด็ก เป็นต้น ต่อมา ได้ขยายการผลิตสินค้าพลาสติก ตลอดจนสินค้าเมลามีนภายใต้เครื่องหมายการค้า "ซุปเปอร์แวร์ ตรานกแพนกวิน"
และได้ขยายการส่งออกไปมากกว่า 108 ประเทศ และเป็นเมลามีน รายใหญ่ที่สุดของโลก ยอดขาย หมื่นล้าน ซึ่งมีโรงงานที่ นิคมสุรนารี จังหวัดนครราชสีมา เป็นโรงงานใหญ่ที่สุด และบริษัท ศรีไทยชุปเปอร์แวร์ จำกัด (มหาชน)มีโรงงานในประเทศหลายแห่งด้วยกัน เช่น บางปู, อมตะนคร, สุขสวัสดิ์ และโคราช และในต่างประเทศ ประเทศได้แก่ จีน เวียดนาม เอเนเจอร์ ได้เปิดทำการในระบบ MLM แบบการตลาดหลายชั้น มา ตั้งแต่วันที่ 22 สิงหาคม 2553 ไม่ถึงหนึ่งปี ได้เปิดสาขา ที่ประเทศพม่า และลาวเป็นประเทศที่สอง และประเทศกัมพูชา ในลำดับต่อไป

**ความหมาย**
Snatur ที่ประกอบด้วยตัวอักษรภาษาอังกฤษ 6 ตัว แต่ละตัวมีความหมายดังนี้
S Safety มีความปลอดภัยทั้งผู้บริโภคและสิ่งแวดล้อม
N Nature เน้นการคัดสรรวัตถุดิบจากธรรมชาติ
A Achievement ใช้แล้วเห็นผลในระยะเวลาที่เหมาะสม
T Technology มีมาตรฐานด้วยนวัตกรรมและเทคโนโลยี
U Uncompromisingness มีความมั่นคงต่อคุณภาพและมาตรฐาน
R Responsibility มีความรับผิดชอบต่อสมาชิกและผู้บริโภค 

**โลโก้**
โลโก้ของเอสเนเจอร์ประกอบไปด้วยลักษณะที่ตัวอักษร "S" ตัวสีแดง ตัวอักษร "Natur" พร้อมทั้งขีดเส้นใต้สีเขียว และยังมีประโยคที่มีตัวอักษรขนาดเล็กสีดำเขียนว่า "start the day with" แล้วตามด้วยตัวอีกษร "natur" สีเขียว ที่อยู่บนพื้นหลังสีขาว ถูกนำมาใช้ตั้งแต่เมื่อ พ.ศ. 2551  

**ผลิตภัณฑ์**
ผลิตภัณฑ์เอสเนเจอร์ แบ่งกลุ่มผลิตภัณฑ์ดังนี้- ผลิตภัณฑ์เสริมอาหาร (Health Products) ได้แก่ น้ำมันรำข้าว อาหารธัญพืช กาแฟผสมคอลลาเจล- ผลิตภัณฑ์บำรุงผิว (Skin Care) ได้แก่ กระดาษซับมัน โทนเนอร์ มอยส์เจอไรเซอร์- ผลิตภัณฑ์เครื่องสำอางค์ชุดสีสัน (Cosmetic Products) ได้แก่ มาสคาร่า แป้งรองพื้น- ผลิตภัณฑ์ของใช้ส่วนตัว (Personal Care) ได้แก่ ยาสีฟัน น้ำยาบ้วนปาก ครีมนวด ยาสระผม สบู่- ผลิตภัณฑ์ในครัวเรือน (Home Care) ได้แก่  ผงซักฟอก น้ำยาปรับผ้านุ่ม น้ำยาล้างจาน

**อ้างอิง**
หมวดหมู่:บริษัทขายตรง
หมวดหมู่:บริษัทไทยที่ก่อตั้งในปี พ.ศ. 2553
ถนนนิเวศรัตน์

ถนนนิเวศรัตน์ หรือ ถนนชัยภูมิ-บัวใหญ่-สีดา-ประทาย เป็นส่วนหนึ่งของทางหลวงแผ่นดินหมายเลข 202 สายชัยภูมิ - เขมราฐ ตอนควบคุม 0100, 0201, 0202, 0300 และ 0401 เริ่มต้นจากบริเวณทางแยกวัดชัยประสิทธิ์ จังหวัดชัยภูมิ โดยผ่านอำเภอแก้งสนามนาง อำเภอบัวใหญ่ อำเภอสีดา ไปสิ้นสุดที่บริเวณทางแยกประทาย อำเภอประทาย จังหวัดนครราชสีมา เป็นถนนที่มีการจราจร 2 ช่องทาง และบางช่วงเป็น 4 ช่องทาง มีระยะทางประมาณ 87 กิโลเมตร

**รายละเอียดของเส้นทาง**
ถนนนิเวศรัตน์นั้นเริ่มต้นจากบริเวณวงเวียนอนุสาวรีย์พระยาภักดีชุมพล ตำบลในเมือง อำเภอเมืองชัยภูมิ จังหวัดชัยภูมิ โดยเริ่มนับกิโลเมตรที่ 0+000 ไปตามทิศตะวันออกเฉียงใต้ ตัดกับถนนสีคิ้ว-ชัยภูมิที่กิโลเมตรที่ 2+250 (ทางแยกโรงต้ม) แล้วผ่านชุมชนต่าง ๆ ได้แก่ บ้านโพนทอง บ้านหนองหญ้ารังกา บ้านผือ บ้านลาดใหญ่ แล้วเข้าเขตอำเภอแก้งสนามนาง โดยการข้ามสะพานข้ามแม่น้ำชี บ้านแก้งสนามนาง บ้านขุนทอง และบ้านด่านช้าง ผ่านอำเภอบัวใหญ่ อำเภอสีดา และสิ้นสุดที่อำเภอประทาย จังหวัดนครราชสีมา รวมระยะทางประมาณ 87 กิโลเมตร
ถนนสายนี้อยู่ในความควบคุมของสำนักทางหลวงที่ 5 (ขอนแก่น) สำนักทางหลวงที่ 8 (นครราชสีมา) เทศบาลเมืองชัยภูมิ เทศบาลเมืองบัวใหญ่ และเทศบาลตำบลประทาย

**ประวัติ**
ก่อนที่ทางการจะประกาศชื่อทางหลวงแผ่นดินในปี พ.ศ. 2493  มีโครงการที่จะตัดถนนสายชัยภูมิ-บัวใหญ่ขึ้น โดยเริ่มจากหน้าวัดชัยประสิทธิ์ อำเภอเมืองชัยภูมิ ไปจนถึงบริเวณเชิงหอนาฬิกาที่อำเภอบัวใหญ่ นายทอง พงษ์อนันต์ สมาชิกสภาผู้แทนราษฎรของจังหวัดชัยภูมิในขณะนั้นได้ประกาศให้ชาวชัยภูมิทราบ จึงมีประชาชนมาทำการปักแนวที่ดินของตนเป็นจำนวนมาก ทำให้มีที่ดินอยู่ริมถนนสายนี้ โดยในปัจจุบัน มีทายาทของท่านอาศัยอยู่ริมถนนสายนี้เช่นกัน บริเวณทางหลวงขาเข้าจังหวัดชัยภูมิ

**การตั้งชื่อถนน**
ถนนนิเวศรัตน์ได้ชื่อนี้จากการตั้งชื่อถนนในสมัยนายกรัฐมนตรี จอมพล ป.พิบูลสงคราม ที่ให้ตั้งตามนายช่างใหญ่ที่ควบคุมการสร้างถนนขึ้น โดยตั้งชื่อเป็นเกียรติให้แก่นายสิทธิ์ นิเวศรัตน์ นายช่างกำกับแขวงการทางนครราชสีมาที่ 1

**สถานที่สำคัญบนเส้นทาง**
# วงเวียนอนุสาวรีย์พระยาภักดีชุมพล  (เริ่มต้น)
# วัดชัยประสิทธิ์
# แขวงการทางชัยภูมิ
# องค์การบริหารส่วนตำบลโพนทอง
# การไฟฟ้าส่วนภูมิภาค สาขาชัยภูมิ
# การไฟฟ้าฝ่ายผลิตแห่งประเทศไทย สถานีควบคุมไฟฟ้าชัยภูมิ
# หมวดการทางชัยภูมิที่ 1
# โรงเรียนกุดตุ้มวิทยา
# โรงเรียนบ้านลาดใหญ่
# ศูนย์ราชการ อำเภอแก้งสนามนาง
# โรงพยาบาลแก้งสนามนาง
# ศาลจังหวัดบัวใหญ่

**อ้างอิง**
นิเวศรัตน์
นิเวศรัตน์
เริงระบำแดนสนธยา

เริงระบำแดนสนธยา (ダンス・ダンス・ダンス, Dansu dansu dansu; Dance Dance Dance) เป็นนิยายเรื่องที่หก ของ ฮารูกิ มูราคามิ เป็นหนังสือตอนต่อของ "ไตรภาคมุสิก" อันได้แก่ สดับลมขับขาน พินบอล 1973 และ แกะรอยแกะดาว
ตัวเอกของเรื่อง เป็นตัวละครตัวเดียวกับตัวละครไร้นามหรือ "ผม" ในนวนิยายทั้งสามเรื่องดังกล่าวนั่นเอง เหตุการณ์ในเริงระบำแดนสนธยานั้นเกิดขึ้นหลังจากเหตุการณ์ในแกะรอยแกะดาว ตัวละครเอกกลับไปทำงานเป็นนักเขียนมือปืนรับจ้างที่รับจ้างเขียนทุกเรื่อง เขาต้องการกลับไปที่โรงแรมโลมา ที่เขาเคยพักและสืบหาเบาะแสเกี่ยวกับ "แกะดาว" พร้อมกับหญิงสาวหูสวยที่เขาไม่รู้ชื่อ หากเขาก็พบว่า โรงแรมโลมา กลายเป็นโรงแรมหรูหราแบบไม่เหลือเค้าเดิมอีกต่อไป หากยังตั้งอยู่บนพื้นที่เดิมของโรงแรมโลมาที่เขาเคยรู้จัก
และในวันหนึ่ง, เขาได้เห็นภาพของหญิงสาวหูสวยอีกครั้ง หากปรากฏในภาพยนตร์ปลุกกำหนัดเรื่องหนึ่ง โดยมีเพื่อนสมัยมัธยมของเขาเป็นนักแสดงเอกของเรื่อง
เขาแกะรอยสาวหูสวยจากข้อมูลที่มี และมันพาเขาไปสู่คดีฆาตกรรม และการผจญภัยลึกลับหลุดโลกอีกครั้งหนึ่ง
หมวดหมู่:งานเขียนของฮารูกิ มูรากามิ
หมวดหมู่:วรรณกรรมญี่ปุ่น
หมวดหมู่:วรรณกรรมในปี พ.ศ. 2531
สะพานซิงหม่า

สะพานซิงหม่า (青馬大橋; Tsing Ma Bridge) เป็นสะพานในฮ่องกง ซึ่งเป็นสะพานแขวนที่ยาวอันดับที่ 16 ของโลก และขณะสร้างเสร็จถือเป็นสะพานที่ยาวเป็นอันดับสองของโลก สะพานนี้ตั้งชื่อตามชื่อเกาะที่สะพานเชื่อมอยู่ คือ เกาะซิงยีและเกาะหม่าวัน มีช่วงกลางยาว 0 และสูง 0
ตัวสะพานมีความกว้าง 0 มีสองชั้น ชั้นบนมีเส้นทางรถวิ่งจำนวน 6 ช่องทาง ส่วนชั้นล่างใช้สำหรับรถไฟ 2 ช่องทาง และช่องทางสำรองสำหรับรถยนต์ ในช่วงฤดูมรสุมอีก 4 ช่องทาง
สะพานแห่งนี้เป็นเส้นทางสำคัญที่เชื่อมย่านธุรกิจในฮ่องกง กับเกาะลันเตา เพื่อไปยังท่าอากาศยานนานาชาติฮ่องกงบนเกาะเช็คแลปก๊ก

**อ้างอิง**

**อ่านเพิ่ม**
 Y. L. Xu, J. M. Ko and Z. Yu. "Modal analysis of tower-cable system of Tsing Ma long suspension bridge". Engineering Structures. Volume 19, Issue 10, October 1997, pp. 857–867.

**แหล่งข้อมูลอื่น**
 title=Tsing Ma Bridge-  Tsing Ma Bridge description from City University, Hong Kong (archive)
ซิงหม่า
ซิงหม่า
ซิงหม่า
ซิงหม่า
หมวดหมู่:สิ่งก่อสร้างในฮ่องกง
กาบริเอล มิลิโต

กาเบรียล อาเลคันโดร มีลีโต (Gabriel Alejandro Milito) เกิดเมื่อวันที่ 7 กันยายน ค.ศ. 1980 เป็นนักฟุตบอลชาวอาร์เจนตินา เล่นอยู่กับสโมสรฟุตบอลบาร์เซโลนาในลาลิกา ในตำแหน่งกองหลังตัวกลาง เขาร่วมเล่นในสโมสรอาชีพส่วนใหญ่ในสเปน และยังเล่นให้กับฟุตบอลทีมชาติอาร์เจนตินา ใน 3 การแข่งขันใหญ่ อย่างเช่น ในฟุตบอลโลก 2006
หมวดหมู่:ผู้เล่นสโมสรฟุตบอลบาร์เซโลนา
หมวดหมู่:ผู้เล่นในฟุตบอลโลก 2006
หมวดหมู่:ผู้เล่นในลาลิกา
หมวดหมู่:นักฟุตบอลชาวอาร์เจนตินา
หมวดหมู่:นักฟุตบอลทีมชาติอาร์เจนตินา
หมวดหมู่:กองหลังฟุตบอล
หมวดหมู่:บุคคลจากรัฐบัวโนสไอเรส
อังเดร์ซง ลูอีส จี อาเบรว โอลีเวย์รา

อังเดร์ซง ลูอีส จี อาเบรว โอลีเวย์รา (Anderson Luís de Abreu Oliveira) หรือเป็นที่รู้จักในชื่อ แอนเดอร์สัน (Anderson) เกิดเมื่อวันที่ 13 เมษายน ค.ศ. 1988 เป็นนักฟุตบอลชาวบราซิล เล่นในตำแหน่งกองกลางตัวรุก เขาเป็นที่รู้จักดีในช่วงที่เล่นให้กับ แมนเชสเตอร์ยูไนเต็ด และฟุตบอลทีมชาติบราซิล

**อ้างอิง**
หมวดหมู่:นักฟุตบอลชาวบราซิล
หมวดหมู่:นักฟุตบอลทีมชาติบราซิล
หมวดหมู่:ผู้เล่นสโมสรฟุตบอลแมนเชสเตอร์ยูไนเต็ด
หมวดหมู่:ผู้เล่นในพรีเมียร์ลีก
หมวดหมู่:ผู้เล่นสโมสรฟุตบอลฟีออเรนตีนา
หมวดหมู่:ผู้เล่นสโมสรฟุตบอลโปร์ตู
หมวดหมู่:บุคคลจากโปร์ตูอาแลกรี
หมวดหมู่:กองกลางฟุตบอล
หมวดหมู่:ผู้เล่นในเซเรียอา
หมวดหมู่:ผู้เล่นในกังเปโอนาตูบราซีเลย์รูแซรียีอา
วัดปากคลอง (จังหวัดสุโขทัย)

วัดปากคลอง  ตั้งอยู่ที่เลขที่406 หมู่ที่ 5 ตำบลเมืองเก่า อำเภอเมือง จังหวัด สุโขทัย  วัดปากคลองมีนามตามชื่อหมู่บ้าน เป็นวัดในพระพุทธศาสนาเถรวาท สังกัดคณะสงฆ์มหานิกาย  สร้างขึ้นประมาณปี พ.ศ. 2476 เป็นวัดที่ประชาชนชาวบ้านปากคลอง และบ้านเกาะแก้ว ได้ร่วมใจกันจัดสร้างขึ้นมาเพื่อเป็นเครื่องยึดเหนี่ยวแบะปฏิบัติศาสนกิจตามหลักพระพุทธศาสนา  มีที่ดินตั้งวัดเนื้อที่ 16 ไร่  มีคลองแม่ลำพันที่เชื่อมกับแม่น้ำยมไหลผ่าน 

**ศาสนสถานสิ่งก่อสร้าง**
อุโบสถ
*ศาลาการเปรียญ
*กุฎิที่พักสงฆ์

**แหล่งข้อมูลอื่น**
 สำนักงานวัฒนธรรมจังหวัดสุโขทัยfix-attempted=yes 
ปากคลอง
วัดวังแดง

วัดวังแดง ตั้งอยู่ที่ หมู่ 5 บ้านวังแดง ตำบลหาดงิ้ว อำเภอเมืองอุตรดิตถ์ มีเนื้อที่ 7 ไร่ 2 งาน 8 ตารางวา
วัดวังแดงตั้งวัดเมื่อวันที่ 21 มีนาคม พ.ศ. 2483 ได้รับพระราชทานวิสุงคามสีมาเมื่อวันที่ 17 มกราคม พ.ศ. 2551 มีนามตามชื่อบ้าน นายแต้ม  ป้องโรคา นายชื่น และนายทับ เป็นผู้นำการดำเนินการสร้างวัด

**สิ่งก่อสร้าง**
ศาลาการเปรียญ
*กุฏิ
*หอระฆัง
*สุขา
*ศาลาธรรมสังเวช
*อุโบสถ
*หอสวดมนต์
*ศาลาพักร้อน
*เมรุ
*ประตูทางเข้า
*ป้ายหน้าวัด

**อ้างอิง**
วังแดง
สุนันทา นาคสมภพ

สุนันทา นาคสมภพ เป็นอดีตผู้จัด ผู้กำกับ และนักแสดงละครโทรทัศน์ชาวไทย มีชื่อเสียงจากละครเรื่อง คุณหญิงบ่าวตั้ง ทางช่อง 9 อ.ส.ม.ท. ในปี พ.ศ. 2534-2535

สุนันทา มีชื่อเล่นว่า อู๊ด สำเร็จการศึกษาด้านบริหารธุรกิจ จากสหรัฐอเมริกา เริ่มเข้าสู่วงการบันเทิง โดยเป็นผู้จัดการด้านการตลาดให้กับค่ายละครสีบุญเรือง แต่เมื่อดาวน้อย สีบุญเรือง เสียชีวิต  จึงแยกตัวมาเป็นผู้จัดละครด้วยตนเองในนาม "ดาวเรืองสตูดิโอ" โดยผลิตละครออกอากาศทาง ททบ.5 และ ช่อง 9 อ.ส.ม.ท. 
ในปี พ.ศ. 2533 สุนันทา เริ่มกำกับการแสดงละครเรื่องแรกคือ ขิงก็รา ข่าก็แรง และมีชื่อเสียงโด่งดังสุดขีดจากการแสดงบทนำในละครเรื่อง คุณหญิงบ่าวตั้ง โดยยังสร้างละครอีกนับสิบเรื่อง จนกระทั่งปี พ.ศ. 2536 ชื่อของสุนันทาและดาวเรืองสตูดิโอค่อยๆ จางหายจากวงการ จนหยุดการสร้างละครลงอย่างถาวร 
ชีวิตส่วนตัว สมรสกับ นิพนธ์ นาคสมภพ นายกสมาคมโทรทัศน์ดาวเทียม (ประเทศไทย)  มีบุตรด้วยกัน 3 คน คือ  กีรติกร นาคสมภพ  (อุ๋ม) หรือ ทิวลิป นาคสมภพ, ปาริฉัตร นาคสมภพ (ออย) และ กัลยกร นาคสมภพ(เอิน) โดยเฉพาะบุตรสาวคนโตเคยแสดงละครร่วมกับคุณแม่ในเรื่อง คุณหญิงบ่าวตั้ง ด้วย

**ผลงาน**

**ละครโทรทัศน์**
 ละครโทรทัศน์ทั้งหมดด้านล่างนี้ออกอากาศทางช่อง 9 อ.ส.ม.ท.
2534
กลกามเทพ
พัชรมาลย์ (พัช)
คุณหญิงบ่าวตั้ง
แพรไสว (แพร)
2535
พ่อจอมยวน แม่จอมยุ่ง
ปริก
เสียแรงรัก


**ผู้จัดละคร**

**ช่อง 9 อ.ส.ม.ท.==== 


**ช่อง 5**

**ช่อง 7**

**อ้างอิง**
หมวดหมู่:นักแสดงหญิงชาวไทย
หมวดหมู่:ผู้กำกับละครโทรทัศน์ชาวไทย
หมวดหมู่:ผู้จัดละครชาวไทย
รอยคดโค้ง

รอยคดโค้ง (fold) ของหินโผล่เป็นผลมาจากการเปลี่ยนลักษณะที่เกิดจากผลของแรงเค้น จนเกิดความเครียดในหินโดยแสดงออกในรูปของการคดโค้ง โก่งงอ หรือหักพับ รอยคดโค้งมีได้ทั้งขนาดเล็กแบบดูด้วยตาเปล่าไม่เห็น (microscopic scale) ขนาดเท่ากับฝ่ามือ (mesoscale) หรือใหญ่ (macroscopic หรือ regional scale) จนปรากฏในภาพถ่ายทางอากาศหรือภาพโทรสัมผัสได้ การเกิดชั้นหินคดโค้งจึงต้องเกิดในสภาวะที่หินมีลักษณะอ่อนนิ่ม สามารถเคลื่อนตัวไหลและยืด ชั้นหินที่แข็งแรงแสดงชั้นชัดเจนเกิดการโค้ง มักแสดงการโค้งแบบการไหลเลื่อนไปตามชั้น (layer-parallel slippage) เหมือนการโค้งพับหนังสือ แต่สำหรับชั้นหินที่อ่อนนิ่ม การโค้งมักแสดงในรูปไหลลื่นยืดออก หรือบางครั้งเกิดการละลายความดันในส่วนที่เป็นรอยแตกเรียบได้ โครงสร้างของรอยคดโค้งแบ่งได้เป็น โครงสร้างประทุนคว่ำ (anticline) และโครงสร้างประทุนหงาย (syncline) โดยชั้นหินแก่อยู่ล่างชั้นหินอ่อน แต่ถ้ายังไม่สามารถลำดับอายุของชั้นหินได้ควรเรียกเพียง antiform หรือ synform

**ส่วนประกอบของรอยคดโค้ง**
# จุดพับ (hinge point) คือ จุดที่แสดงค่าการโค้งมากที่สุด (maximum curvature) บางครั้งรอยคดโค้งไม่แสดงจุดพับที่ชัดเจน แต่อาจพบเห็นเป็นแถบหรือเขตได้ ซึ่งเรียกว่า เขตรอยพับ (hinge zone)
# ท้องรอยคดโค้ง (fold trough) คือ ส่วนที่อยู่ต่ำสุดของชั้นหินคดโค้งที่ปรากฏให้เห็น (minimum topographic height)
# ยอดรอยคดโค้ง (fold crest) คือ ส่วนที่อยู่สูงสุดของชั้นหินคดโค้งที่ปรากฏให้เห็น (maximum topographic height)
# แขนรอยคดโค้ง (fold limb) คือ ส่วนของชั้นหินที่อยู่ระหว่างสันและท้องรอยคดโค้ง
# เส้นพับ (hinge line) คือเส้นที่ลากต่อจุดพับเข้าด้วยกัน 
# จุดเปลี่ยนโค้ง (inflection point) คือ บริเวณที่มีการเปลี่ยนแนวโค้งของชั้นหินคดโค้ง
# ระนาบแกน (axial plane) หรือระนาบแกนการโค้ง คือ ระนาบสมมติที่แบ่งแขนรอยโค้งออกเท่าๆ กัน ซึ่งถ้าไม่เป็นระนาบเรามักเรียกว่า ผิวแกนการคดโค้ง (axial surface) หรือผิวพับแกนคดโค้ง (hinge surface) โดยทั่วไปในชั้นหินโค้งหลายชั้น ระนาบแกนเกิดจากการเชื่อมต่อเส้นพับ (hinge line) ของแต่ละชั้นเข้าด้วยกัน
# ความยาวของการคดโค้ง (wavelength) คือ ระยะทางจากสันการคดโค้งถึงท้องการคดโค้งถัดไป
# ความสูงการคดโค้ง (amplitude) คือ ระยะทางครึ่งหนึ่งที่วัดจากสัน (crest) และท้อง (trough) การคดโค้ง
# มุมกด (plunge) คือมุมเทของแนวการคดโค้ง (fold axis)

**อ้างอิง**
 เพียงตา สาตรักษ์, ธรณีวิทยาโครงสร้าง, ภาควิชาเทคโนโลยี คณะเทคโนโลยี มหาวิทยาลัยขอนแก่น, 2546
หมวดหมู่:ธรณีวิทยา
เบเบ้ (นักฟุตบอล)

ตีอากู มานูแอล ดีอัช กูไรยา (Tiago Manuel Dias Correia; เกิดเมื่อวันที่ 12 กรกฎาคม ค.ศ. 1990) หรือรู้จักในชื่อเล่นว่า เบเบ้ (Bebé) เป็นนักฟุตบอลชาวโปรตุเกส ปัจจุบันลงเล่นในตำแหน่งปีกหรือกองหน้า ให้กับสโมสรราโยบาเยกาโน ในลาลิกาสเปน

**อ้างอิง**


**แหล่งข้อมูลอื่น**
  เบเบ้ date=2021-09-07  ที่ ForaDeJogo-  ข้อมูลทีมชาติ pt-  เบเบ้ date=2021-09-07  ที่ Soccerbase- Tiago

1990
หมวดหมู่:นักฟุตบอลชาวโปรตุเกส
หมวดหมู่:ผู้เล่นสโมสรฟุตบอลแมนเชสเตอร์ยูไนเต็ด
หมวดหมู่:ผู้เล่นในลาลิกา
หมวดหมู่:ผู้เล่นราโยบาเยกาโน
หมวดหมู่:ผู้เล่นต่างชาติในลีกสเปน
หมวดหมู่:ผู้เล่นสโมสรฟุตบอลเบชิกทัชฌิมนัสติกคูลือบือ
หมวดหมู่:ผู้เล่นสปอร์ลิชบัวอีไบฟีกา
หมวดหมู่:ผู้เล่นในปรีไมราลีกา
หมวดหมู่:ผู้เล่นในซือเปร์ลีก
หมวดหมู่:ผู้เล่นในพรีเมียร์ลีก
หมวดหมู่:บุคคลจากเขตลิสบอน
หมวดหมู่:กองหน้าฟุตบอล
หมวดหมู่:นักฟุตบอลทีมชาติกาบูเวร์ดี
อาเดรียนู กอร์เรยา

อาเดรียนู กอร์เรยา กลารู (Adriano Correia Claro) หรือเรียกสั้น ๆ ว่า อาเดรียนู เกิดเมื่อวันที่ 26 ตุลาคม ค.ศ. 1984 เป็นนักฟุตบอลชาวบราซิล เล่นให้กับเบชิกทัช  ในซือเปร์ลีก ลีกสูงสุดของประเทศตุรกี เขาเป็นหนึ่งในนักฟุตบอลที่เล่นได้ 2 เท้าอย่างแท้จริง เขาสามารถเล่นตำแหน่งกองหลังหรือกองหน้า ได้ทั้ง 2 ด้าน

**เกียรติประวัติ**

**สโมสร**
กูรีชีบา
*Campeonato Paranaense: 2003, 2004
เซบิยา
*โคปาเดลเรย์: 2006–07, 2009–10
*ซูเปร์โกปาเดเอสปัญญา: 2007
*ยูฟ่าคัพ: 2005–06, 2006–07
*ยูฟ่าซูเปอร์คัพ: 2006
บาร์เซโลนา
*ลาลิกา: 2010–11, 2012–13, 2014–2015, 2015–16
*โคปาเดลเรย์: 2011–12, 2014–15, 2015–16
*ซูเปร์โกปาเดเอสปัญญา: 2007, 2010, 2011, 2013
*ยูฟ่าแชมเปียนส์ลีก: 2010–11, 2014–15
*ยูฟ่าซูเปอร์คัพ: 2015
*ฟุตบอลชิงแชมป์สโมสรโลก: 2011, 2015
g=b9
*ซือเปร์ลีก: 2016–17

**ระดับทีมชาติ**
โกปาอาเมริกา: 2004
*ฟุตบอลเยาวชนชิงแชมป์โลก: 2003
1984
หมวดหมู่:นักฟุตบอลชาวบราซิล
หมวดหมู่:ผู้เล่นสโมสรฟุตบอลบาร์เซโลนา
หมวดหมู่:ผู้เล่นในลาลิกา
หมวดหมู่:บุคคลจากกูรีชีบา
หมวดหมู่:กองกลางฟุตบอล
หมวดหมู่:กองหลังฟุตบอล
หมวดหมู่:ผู้เล่นในชุดชนะเลิศยูฟ่าแชมเปียนส์ลีก
วินิจ โชติสว่าง

รองศาสตราจารย์ ดร. วินิจ โชติสว่าง อดีตอธิการบดีสถาบันเทคโนโลยีราชมงคล และอธิการบดีคนแรกของมหาวิทยาลัยเทคโนโลยีราชมงคลอีสาน

**ประวัติ**
วินิจ โชติสว่าง เกิดเมื่อวันที่ 15 มีนาคม พ.ศ. 2482 จบการศึกษาระดับปริญญาตรี สาขากสิกรรมและสัตวบาล จากมหาวิทยาลัยเกษตรศาสตร์ เมื่อปี พ.ศ. 2507 ระดับปริญญาโท สาขาสัตวศาสตร์ จากมหาวิทยาลัยคอร์เนลล์ และปริญญาเอก สาขาเกษตรศึกษา จากมหาวิทยาลัยคอร์เนลล์เช่นเดียวกัน

**การทำงาน**
วินิจ โชติสว่าง เป็นอาจารย์ประจำวิทยาลัยเทคโนโลยีและอาชีวศึกษา เคยได้รับแต่งตั้งเป็นคณบดีคณะเกษตรศาสตร์บางพระ และได้รับแต่งตั้งเป็นอธิการบดีสถาบันเทคโนโลยีราชมงคล ในระหว่างปี พ.ศ. 2538-2542 ต่อมาหลังจากมีพระราชบัญญัติมหาวิทยาลัยเทคโนโลยีราชมงคล พ.ศ. 2548 จัดตั้งมหาวิทยาลัยเทคโนโลยีราชมงคลขึ้น 9 แห่งทั่วประเทศไทย ดร.วินิจ จึงได้รับแต่งตั้งเป็นอธิการบดีมหาวิทยาลัยเทคโนโลยีราชมงคลอีสาน ตั้งแต่ปี พ.ศ. 2548 แต่ถึงแม้ว่าจะครบวาระลงในปี พ.ศ. 2552 แต่เนื่องจากปัญหาในการสรรหาอธิการบดี จึงทำให้ ดร.วินิจ โชติสว่าง ยังต้องรักษาราชการแทนในตำแหน่งต่อมาจนถึง พ.ศ. 2555

**เครื่องราชอิสริยาภรณ์**

**อ้างอิง**
หมวดหมู่:ข้าราชการพลเรือนชาวไทย
หมวดหมู่:อาจารย์คณะเกษตรศาสตร์
หมวดหมู่:รองศาสตราจารย์
หมวดหมู่:บุคคลจากคณะเกษตร มหาวิทยาลัยเกษตรศาสตร์
หมวดหมู่:บุคคลจากมหาวิทยาลัยเทคโนโลยีราชมงคลตะวันออก
หมวดหมู่:บุคคลจากมหาวิทยาลัยเทคโนโลยีราชมงคลอีสาน
หมวดหมู่:อธิการบดีมหาวิทยาลัยเทคโนโลยีราชมงคล
หมวดหมู่:ผู้ได้รับเครื่องราชอิสริยาภรณ์ ป.ช.
หมวดหมู่:ผู้ได้รับเครื่องราชอิสริยาภรณ์ ป.ม.
หมวดหมู่:ผู้ได้รับเหรียญจักรพรรดิมาลา
งานประกาศผลรางวัลออสการ์ ครั้งที่ 83

งานประกาศผลรางวัลออสการ์ ครั้งที่ 83 เป็นงานที่จะมอบรางวัลสำหรับภาพยนตร์ที่เข้าฉายในปีค.ศ. 2009 จัดขึ้นในวันที่ 27 กุมภาพันธ์ ค.ศ. 2011 ในโกดักเธียเตอร์ ฮอลลีวูด ลอสแอนเจลิส, แคลิฟอร์เนีย จะออกอากาศทางโทรทัศน์ช่อง ABC และถ่ายทอดสดไปทั่วโลก รวมทั้งประเทศไทย (ถ่ายทอดสดทางช่อง ทรูอินไซด์) และในปีนี้ยังได้ เจมส์ ฟรานโก และ แอนน์ แฮททาเวย์ มาเป็นพิธีกรในงานด้วย ซึ่งถือเป็นครั้งแรกของทั้งสองคน
ภาพยนตร์เรื่อง The King's Speech (ประกาศก้องจอมราชา) เป็นภาพยนตร์ที่คว้ารางวัลไปมากที่สุดในปีนี้ ทั้งหมด 4 รางวัล และล้วนเป็นรางวัลสำคัญทั้งสิน ได้แก่ ภาพยนตร์ยอดเยี่ยม, ผู้กำกับภาพยนตร์ยอดเยี่ยม(ทอม ฮูเปอร์), นักแสดงนำชายยอดเยี่ยม(คอลิน เฟิร์ธ) และ บทภาพยนตร์ยอดเยี่ยม เช่นเดียวกับภาพยนตร์เรื่อง Inception (จิตพิฆาตโลก) ที่ได้รับไป 4 รางวัลเช่นเดียวกัน ส่วนภาพยนตร์เรื่องอื่นๆ ที่ได้รับรางวัล ได้แก่ The Social Network (เดอะ โซเชี่ยล เน็ตเวิร์ค) ได้รับ 3 รางวัล, อลิซผจญแดนมหัศจรรย์, The Fighter (2 แกร่งหัวใจเกินร้อย) และ ทอย สตอรี่ 3 ได้รับรางวัลไปเรื่องละ 2 รางวัล และ Black Swan (แบล็ค สวอน), In a Better World, Inside Job และ The Wolfman ได้ไปอย่างละ 1 รางวัล ส่วนในประเภทภาพยนตร์สั้น ภาพยนตร์ที่ได้รับรางวัลได้แก่ God of Love, The Lost Thing และ Strangers No More

**ผู้ได้รับการเสนอชื่อเข้าชิงและได้รับรางวัล**
รายชื่อผู้ได้รับการเสนอชื่อเข้าชิงและได้รับรางวัล เรียงชื่อตามลำดับอักษรภาษาอังกฤษ สำหรับภาพยนตร์ที่มีการกำหนดชื่อภาษาไทยจะมีการวงเล็บไว้ข้างท้ายชื่อ

**รางวัลออสการ์เกียรติยศ**
 Kevin Brownlow- ฌอง ลุค์ โกดาด์- อีไล วอลลัค

**รางวัลอนุสรณ์ เออร์วิง จี. ธาลเบิร์ก**
 Francis Ford Coppola

**ภาพยนตร์ที่ได้รับการเสนอชื่อมากกว่าหนึ่งรางวัล**
 สิบสอง: ประกาศก้องจอมราชา- สิบ: True Grit- แปด: จิตพิฆาตโลก และ เดอะโซเชียลเน็ตเวิร์ก- เจ็ด: 2 แกร่งหัวใจเกินร้อย- หก: 127 Hours- ห้า: Black Swan and ทอย สตอรี่ 3- สี่: The Kids Are All Right and Winter's Bone- สาม: อลิซผจญแดนมหัศจรรย์- สอง: ชีวิตสวยด้วยใจแกร่ง, Harry Potter and the Deathly Hallows: Part 1 and อภินิหารไวกิ้งพิชิตมังกร

**ภาพยนตร์ที่ได้รับรางวัลมากกว่าหนึ่งรางวัล**
 สี่: จิตพิฆาตโลก และ ประกาศก้องจอมราชา- สาม: เดอะโซเชียลเน็ตเวิร์ก- สอง: อลิซผจญแดนมหัศจรรย์, 2 แกร่งหัวใจเกินร้อย และ ทอย สตอรี่ 3

**อ้างอิง**
หมวดหมู่:งานประกาศผลรางวัลออสการ์
แม่แบบ:เหตุการณ์ปัจจุบัน/2554 มกราคม 26

* วันที่ 26 ม.ค. ผู้สื่อข่าวรายงานว่า การประชุมร่วมรัฐสภาเพื่อพิจารณาร่างแก้ไขรัฐธรรมนูญ 2550 เมื่อวันที่ 25 ม.ค. ที่ผ่านมา หลังจากที่ประชุมมีมติผ่านร่างแก้ไข มาตรา 190 ในวาระ 2 มีการพิจารณาแก้ไขมาตรา 93-98 วาระ 2 ซึ่งการพิจารณาข้ามคืนและเสร็จสิ้นในเวลา 02.35 น. ของวันเดียวกันนี้ ตามวันในปฏิทิน   ข่าวสด
}
บูลด็อก

บูลด็อก เป็นชื่อสำหรับสายพันธุ์ของสุนัขมักเรียกว่า อิงลิชบูลด็อก สายพันธุ์บูลด็อกอื่น ๆ รวมทั้งอเมริกันบูลด็อก, โอลด์อิงลิชบูลด็อก และเฟรนช์บูลด็อก เป็นสุนัขที่มีลักษณะใบหน้าย่นและมีจมูกโด่ง
หมวดหมู่:พันธุ์สุนัขที่มีต้นกำเนิดในประเทศอังกฤษ
หมวดหมู่:พันธุ์สุนัข
หมวดหมู่:พันธุ์สุนัขโลก
หมวดหมู่:สัตว์ที่พบในสหราชอาณาจักร
หมวดหมู่:สุนัขประจำชาติ
สัมพันธ์ พันธุ์พฤกษ์

รองศาสตราจารย์ สัมพันธ์ พันธุ์พฤกษ์ อดีตผู้อำนวยการสถาบันทดสอบทางการศึกษาแห่งชาติ (องค์การมหาชน) อดีตคณบดีคณะศึกษาศาสตร์ มหาวิทยาลัยขอนแก่น

**ประวัติ**
รองศาสตราจารย์ สัมพันธ์ พันธุ์พฤกษ์ หรือ รองศาสตราจารย์ ดร.สัมพันธ์ พันธุ์พฤกษ์ เกิดเมื่อวันที่ 16 เมษายน พ.ศ. 2496 มีภูมิลำเนา ณ ตำบลดอนปรู อำเภอศรีประจันต์ จังหวัดสุพรรณบุรี สำเร็จการศึกษาระดับปริญญาตรี ศึกษาศาสตรบัณฑิต (คณิตศาสตร์-เคมี) (เกียรตินิยมเหรียญทอง) จากมหาวิทยาลัยขอนแก่น เมื่อปี พ.ศ. 2517 ระดับปริญญาโท ครุศาสตรมหาบัณฑิต (สถิติการศึกษา) จากจุฬาลงกรณ์มหาวิทยาลัย ในปี พ.ศ. 2520 และระดับปริญญาเอก ด้านการวัดและประเมินผลการศึกษา จากจุฬาลงกรณ์มหาวิทยาลัย ในปี พ.ศ. 2538

**การทำงาน**
ดร.สัมพันธ์ พันธุ์พฤกษ์ รับราชการเป็นอาจารย์ประจำคณะศึกษาศาสตร์ มหาวิทยาลัยขอนแก่น จนได้รับการแต่งตั้งเป็นคณบดี ในระหว่างปี พ.ศ. 2542 ถึง พ.ศ. 2546 และได้รับการแต่งตั้งเป็นประธานสภาคณบดีคณะครุศาสตร์ศึกษาศาสตร์แห่งประเทศไทย ในระหว่างปี พ.ศ. 2543-2544
ดร.สัมพันธ์ พันธุ์พฤกษ์ เคยได้รับการแต่งตั้งเป็นกรรมการผู้ทรงคุณวุฒิ ในสถาบันทดสอบทางการศึกษาแห่งชาติ ตั้งแต่ปี พ.ศ. 2550 กระทั่งเมื่อวันที่ 1 ธันวาคม พ.ศ. 2553 จึงได้รับการแต่งตั้งเป็นผู้อำนวยการสถาบันทดสอบทางการศึกษาแห่งชาติ (สทศ.)

**เครื่องราชอิสริยาภรณ์**

**อ้างอิง**

**แหล่งข้อมูลอื่น**
  ประวัติกรรมการและเลขานุการในคณะกรรมการบริหารสถาบันทดสอบทางการศึกษาแห่งชาติfix-attempted=yes 
หมวดหมู่:บุคคลจากอำเภอศรีประจันต์
หมวดหมู่:นักวิชาการจากจังหวัดสุพรรณบุรี
หมวดหมู่:นักการศึกษาชาวไทย
หมวดหมู่:ข้าราชการพลเรือนชาวไทย
หมวดหมู่:อาจารย์คณะครุศาสตร์ - ศึกษาศาสตร์
หมวดหมู่:รองศาสตราจารย์
หมวดหมู่:บุคคลจากคณะศึกษาศาสตร์ มหาวิทยาลัยขอนแก่น
หมวดหมู่:นิสิตเก่าคณะครุศาสตร์ จุฬาลงกรณ์มหาวิทยาลัย
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
หมวดหมู่:ผู้ได้รับเหรียญจักรพรรดิมาลา
สนามกีฬากองทัพอากาศ (ธูปะเตมีย์)

สนามกีฬากองทัพอากาศ (ธูปะเตมีย์) เป็นสนามกีฬาอเนกประสงค์ ตั้งอยู่ที่ตำบลคูคต อำเภอลำลูกกา จังหวัดปทุมธานี ปัจจุบันเป็นสนามทีมเหย้าของสโมสรฟุตบอลทหารอากาศ ในการแข่งขัน ไทยลีก 3 ในอดีตเคยถูกใช้เป็นสนามทีมเหย้าในการแข่งขันฟุตบอลของสโมสรฟุตบอลแอร์ฟอร์ซ ยูไนเต็ด มีความจุประมาณ 25,000 ที่นั่ง  รับผิดชอบควบคุมโดย กองการกีฬา กรมสวัสดิการทหารอากาศ
ทิศเหนือติดกับกรมทหารต่อสู้อากาศยานรักษาพระองค์ ทิศตะวันออกติดกับสนามกอล์ฟธูปะเตมีย์ ทิศใต้ติดกับถนนลำลูกกา ฝั่งตรงข้ามเป็นแยกลำลูกกาและเส้นแบ่งเขตกรุงเทพมหานคร ทิศตะวันตกติดกับถนนพหลโยธินก่อนถึงทางแยกต่างระดับตัดกับถนนวิภาวดีรังสิต ฝั่งตรงข้ามเป็นอนุสรณ์สถานแห่งชาติ สามารถเข้าสนามกีฬาได้ทั้งทางถนนพหลโยธินและถนนลำลูกกา
ภายในบริเวณสนามกีฬาธูปะเตมีย์ ทางทิศตะวันตกมีสระว่ายน้ำกองทัพอากาศ (โรจนนิล) ทางทิศใต้มีสนามเปตองและพื้นที่ว่าง และทางทิศตะวันออกเฉียงใต้มีหอพักนักกีฬา

**อ้างอิง**

**แหล่งข้อมูลอื่น**
หมวดหมู่:สนามฟุตบอลในประเทศไทย
หมวดหมู่:สนามฟุตบอลไทยลีก
หมวดหมู่:สนามกีฬาในจังหวัดปทุมธานี
หมวดหมู่:สนามกีฬาอเนกประสงค์ในประเทศไทย
หมวดหมู่:สโมสรฟุตบอลแอร์ฟอร์ซ ยูไนเต็ด
หมวดหมู่:กองทัพอากาศไทย
หมวดหมู่:สิ่งก่อสร้างในอำเภอลำลูกกา
ดาวิต เฟร์เรร์

ดาวิต เฟร์เรร์ แอร์น (บาเลนเซีย: David Ferrer Ern) เกิดวันที่ 2 เมษายน ค.ศ. 1982 เป็นนักเทนนิสอาชีพชาวสเปน ปัจจุบันอาศัยอยู่ที่เมืองบาเลนเซีย ประเทศสเปน เขาก้าวสู่นักเทนนิสอาชีพในปี ค.ศ. 2000 เฟร์เรร์เป็นที่รู้จักในฐานะผู้เชี่ยวชาญในคอร์ตดิน ถึงแม้ว่าเขาจะประสบความสำเร็จกับคอร์ตแข็งก็ตาม เขาเริ่มประสบความสำเร็จในการติดท็อป 10 ครั้งแรกในปี ค.ศ. 2006 และสามารถทำอันดับสูงสุดที่อันดับ 4 ในอาชีพการตีเทนนิส
หมวดหมู่:นักเทนนิสชาวสเปน
หมวดหมู่:บุคคลจากแคว้นบาเลนเซีย
หมวดหมู่:นักเทนนิสในโอลิมปิกฤดูร้อน 2008
หมวดหมู่:นักเทนนิสในโอลิมปิกฤดูร้อน 2012
เอเชียออนไลน์

เอเชียออนไลน์ (Asia Online) เป็นบริษัทเอกชนซึ่งได้รับการสนับสนุนโดยนักลงทุนและธุรกิจเงินร่วมลงทุนสถาบัน มีสำนักงานใหญ่อยู่ในประเทศสิงคโปร์ และมีการปฏิบัติงานที่สำคัญอยู่ในกรุงเทพมหานคร ประเทศไทย นอกจากนี้ยังมีกิจกรรมการวิจัยและพัฒนาทั่วทวีปเอเชีย และการดำเนินการเพิ่มการขายในทวีปยุโรปและอเมริกาเหนือ
เอเชียออนไลน์กำลังดำเนินการในสิ่งที่เรียกว่า โครงการเรียนรู้ที่ใหญ่ที่สุดในโลก โดยการแปลความรู้ในภาษาอังกฤษจำนวนมากไปเป็นภาษาของประเทศเอเชีย ซึ่งใช้เทคโนโลยีเครื่องแปลภาษาแบบใช้สถิติ (SMT) ซึ่งได้รับการพัฒนาและปรับปรุงในประเทศไทย โดยมุ่งเน้นให้ความสนใจในภาษาเอเชีย แต่ไม่เพียงเฉพาะภาษาในทวีปเอเชียตามชื่อบริษัทเท่านั้น เอเชียออนไลน์ยังสนับสนุนภาษาราชการของสหภาพยุโรปอีก 23 ภาษา
บริษัทดังกล่าวก่อตั้งขึ้นใน พ.ศ. 2549 โดยฟิลิป เคิห์น จากมหาวิทยาลัยเอดินบะระ, เกรกอรี บิงเกอร์ นักเทคโนโลยีและทนายความ และอดีตนักวิเคราะห์อาวุโสของการ์ตเนอร์ บ็อบ เฮย์วาร์ด และดิออน วิกกินส์ 
ซอฟต์แวร์แปลภาษาที่ใช้สถิติของเอเชียออนไลน์เป็นตัวอย่างของความก้าวหน้าล่าสุดของระบบการแปลด้วยเครื่อง จนกระทั่งต้นคริสต์ทศวรรษ 1990 เทคโนโลยีการแปลภาษาระดับ เทคโนโลยีเครื่องแปลภาษาระดับการผลิตเกือบทั้งหมดขึ้นอยู่กับรายการกฎทางภาษาเพื่อวิเคราะห์ถึงประโยคที่มา จากนั้นนำการสร้างประโยคและโครงสร้างความหมายเข้าไปยังภาษาเป้าหมาย เอเชียออนไลน์ใช้เทคนิคทางสถิติจากวิทยาการเข้ารหัสลับ โดยใช้อัลกอริทึมการเรียนรู้ของเครื่อง ซึ่งนำเอารูปแบบทางสถิติจากรายการแปลของมนุษย์ที่ใกล้เคียงกันที่มีอยู่แล้วโดยอัตโนมัติ และระบบที่ใช้เป็นเครื่องมือโมเสสโอเพนซอร์สของเคิห์นสำหรับเครื่องแปลภาษาอัตโนมัติ แต่ยังต้องพัฒนาเพิ่มเติมอีกเป็นอันมาก

**ข่าวการแปลวิกิพีเดียภาษาอังกฤษเป็นภาษาไทย**
จุติ ไกรฤกษ์ รัฐมนตรีว่าการกระทรวงเทคโนโลยีสารสนเทศและการสื่อสาร ได้ให้ กสท. โทรคมนาคม สนับสนุนโครงการแปลบทความแปลบทความบนวิกิพีเดียภาษาอังกฤษ โดยใช้งบประมาณ 10.7 ล้านบาท ภายใน 1 ปี เพื่อให้เป็นแหล่งความรู้และรองรับจำนวนผู้ใช้อินเทอร์เน็ตที่มีสูงกว่า 20 ล้านคน ใน พ.ศ. 2553 โดยมีการเปิดตัวเมื่อวันที่ 8 มกราคม พ.ศ. 2554 จุติกล่าวแสดงความเชื่อมั่นว่า การแปลดังกล่าวจะมีความถูกต้องมากกว่า 95% ถึงแม้จะมีการวิพากษ์วิจารณ์เกี่ยวกับโครงการนี้อย่างกว้างขวางทั้งในแง่บวกและแง่ลบ เอเชีย ออนไลน์ยังให้ความเชื่อมั่นว่าจะสามารถพัฒนาคุณภาพการแปลบทความในเว็บไซต์ได้โดยการเพิ่มข้อมูลให้ระบบแปลเรียนรู้เชิงสถิติ การตรวจแก้ภาษาบทความต่างๆ และจะมีการแปลบทความใหม่เป็นระยะๆ

**อ้างอิง**
หมวดหมู่:บริษัทแปลภาษา
หมวดหมู่:การแปลด้วยเครื่อง
การ์โลส เตเบซ

การ์โลส อัลเบร์โต มาร์ติเนซ เตเบซ (Carlos Alberto Martínez Tévez; เกิดวันที่ 5 กุมภาพันธ์ ค.ศ. 1984) เป็นอดีตนักฟุตบอลชาวอาร์เจนตินา เคยเล่นตำแหน่งกองหน้าให้กับโบกายูนิออร์ส, คอรินเทียนส์, เวสต์แฮมยูไนเต็ด, แมนเชสเตอร์ยูไนเต็ด และแมนเชสเตอร์ซิตี ถือเป็นผู้เล่นคนแรกตั้งแต่ปี ค.ศ. 1999 ที่ย้ายในระหว่างสโมสรของเมืองแมนเชสเตอร์ทั้ง 2 สโมสร

**สโมสร**
เตเบซเริ่มต้นอาชีพค้าแข้งกับ กลุบอัตเลติโกโบกายูนิออร์ส ด้วยวัย 16 ปี คว้าแชมป์ โกปาลิเบร์ตาโดเรส และ ฟุตบอลชิงแชมป์สโมสรยุโรปและอเมริกาใต้ ในปี 2005 ก่อนย้ายไปร่วมทีมคอรินเทียนส์ของบราซิล ซึ่งเขาคว้าแชมป์กัมเปโอนาโต บราซิเลโร เซเรีย อา ย้ายไปยัง สโมสรฟุตบอลเวสต์แฮมยูไนเต็ดในปี 2006 และแมนเชสเตอร์ยูไนเต็ดในปี 2007 เตเบซประสบกับปัญหา โดยประเด็นที่เกี่ยวข้องกับการเป็นเจ้าของบุคคลที่สามของเขาโดย Media Sports Investment และเรื่องราวที่เกิดขึ้นได้ปูทางสำหรับการเปลี่ยนแปลงกฎระเบียบของพรีเมียร์ลีกและฟีฟ่าอีกด้วย
ในปี 2009 เตเบซ ได้ย้ายไปข้ามฟากจาก แมนเชสเตอร์ยูไนเต็ด สู่ แมนเชสเตอร์ซิตี ด้วยค่าตัว  25.5 ล้านปอนด์ "สิ่งแรกที่แฟน ๆ ของยูไนเต็ดต้องเข้าใจคือส่วนหนึ่งของหัวใจจะอยู่กับพวกเขาเสมอ เตเบซกล่าว" ในฤดูกาล 2010–11 เขาได้รับรางวัลรองเท้าทองคำพรีเมียร์ลีกและในฤดูกาล 2011–12 เขาได้คว้าแชมป์พรีเมียร์ลีกกับ แมนเชสเตอร์ซิตี ลงเล่น 113 นัด 58 ประตู ก่อนที่จะทำการย้ายไป สโมสรฟุตบอลยูเวนตุส ในปี 2013 โดยที่เตเบซอยู่กับยูเวสตุส ได้ลงเล่น 66 นัด 39 ประตู และเตเบซคว้าสองถ้วยสกูเดตตี ได้อีกด้วย
ในปี 2015 เตเบซ กลับมาที่กลุบอัตเลติโกโบกายูนิออร์ส ก่อนย้ายไปร่วมสโมสร เซี่ยงไฮ้เสิ่นหัวในจีนในปีถัดมาในข้อตกลงซึ่งทำให้เขาเป็นหนึ่งในนักฟุตบอลที่ค่าตัวสูงที่สุดในโลก ก่อนจะถูก Neymar ทำลายในเวลาต่อมา เตเบซได้ยกเลิกสัญญากับเซี่ยงไฮ้เสิ่นหัว เนื่องจากเขาไม่มีความสุขในการใช้ชีวิตที่ประเทศจีน เขากลับมาที่กลุบอัตเลติโกโบกายูนิออร์สอีกครั้งเป็นครั้งที่ 3 ในปี 2018 และคว้าแชมป์ Primera Divisió ในปี 2017–18 และ 2019–20

**ทีมชาติ**
ในฐานะทีมชาติอาร์เจนตินา เตเบซลงเล่นให้ทีมชาติอาร์เจนตินาในปี 2004 ลงเล่น 76 ครั้ง ทำประตูได้ 13 ประตูเขายังเล่นใน FIFA World Cups สองครั้ง FIFA Confederations Cup และการแข่งขัน Copa Américaสี่รายการ เขาได้รับรางวัลนักฟุตบอลชาวอเมริกาใต้แห่งปีสามครั้ง นักฟุตบอลแห่งปีของอาร์เจนตินาสองครั้ง และนักกีฬาชาวอาร์เจนตินาแห่งปีหนึ่งครั้ง เขายังได้รับการเสนอชื่อให้เป็นทีมแห่งปีของอเมริกาใต้สามครั้ง เขาประกาศอำลาวงการฟุตบอลอาชีพในเดือนมิถุนายน 2022

**อ้างอิง**

**แหล่งข้อมูลอื่น**
 182373- url-status=dead- 285- carlos-alberto-tevez/122- language=pt
หมวดหมู่:นักฟุตบอลชาวอาร์เจนตินา
หมวดหมู่:ผู้เล่นในฟุตบอลโลก 2006
หมวดหมู่:ผู้เล่นในฟุตบอลโลก 2010
หมวดหมู่:ผู้เล่นสโมสรฟุตบอลเวสต์แฮมยูไนเต็ด
หมวดหมู่:ผู้เล่นสโมสรฟุตบอลแมนเชสเตอร์ยูไนเต็ด
หมวดหมู่:ผู้เล่นสโมสรฟุตบอลแมนเชสเตอร์ซิตี
หมวดหมู่:ผู้เล่นกลุบอัตเลติโกโบกายูนิออร์ส
หมวดหมู่:ผู้เล่นในพรีเมียร์ลีก
หมวดหมู่:นักฟุตบอลทีมชาติอาร์เจนตินา
หมวดหมู่:นักฟุตบอลในโอลิมปิกฤดูร้อน 2004
หมวดหมู่:กองหน้าฟุตบอล
หมวดหมู่:ผู้เล่นในโกปาอาเมริกา 2015
หมวดหมู่:บุคคลจากรัฐบัวโนสไอเรส
ประเทศอินโดนีเซียในเอเชียนบีชเกมส์ 2010

ประเทศอินโดนีเซีย ได้เข้าร่วมการแข่งขันกีฬาเอเชียนบีชเกมส์ 2010 ซึ่งจัดเป็นครั้งที่ 2 ในระหว่างวันที่ 8 ธันวาคม ถึง 16 ธันวาคม พ.ศ. 2553 ณ กรุงมัสกัต ประเทศโอมาน ซึ่งอินโดนีเซียได้ส่งนักกีฬาไปเข้าร่วมการแข่งขันในครั้งนี้จำนวน 110 คน (ชาย 67 คน, หญิง 43 คน) ใน 12 ชนิดกีฬา คือ เพาะกาย, แฮนด์บอล, กาบัดดี้, ฟุตบอล, ตะกร้อชายหาด, วอลเลย์บอลชายหาด, วู้ดบอลชายหาด, เจ็ตสกี, ว่ายน้ำมาราธอน, กีฬาเรือใบ, โปโลน้ำ และสกีน้ำ โดยหลังจากจบการแข่งขัน อินโดนีเซียสามารถคว้าเหรียญทองมาได้เป็นอันดับที่ 5 คือ 3 เหรียญทอง 2 เหรียญเงิน และ 6 เหรียญทองแดง รวมทั้งสิ้น 11 เหรียญ

**จำนวนนักกีฬา**

**สรุปเหรียญ**

**เพาะกาย**

**เจ็ตสกี**

**วู้ดบอล**

**ว่ายน้ำมาราธอน**

**ตะกร้อชายหาด**

**สกีน้ำ**

**กาบัดดี้ชายหาด**

**อ้างอิง**
  Official Site date=2010-12-15 -  สรุปเหรียญของประเทศอินโดนีเซีย date=2010-12-13 
อินโดนีเซีย
เอร์เรเซเด มายอร์กา

ราชสโมสรกีฬามายอร์กา (Real Club Deportivo Mallorca; Reial Club Deportiu Mallorca) หรือเรียกว่า เรอัลมายอร์กา หรือ มายอร์กา เป็นสโมสรฟุตบอลในประเทศสเปน ตั้งอยู่ในเมืองปัลมา บนเกาะมาจอร์กา หมู่เกาะแบลีแอริก ก่อตั้งขึ้นในวันที่ 5 มีนาคม ค.ศ. 1916 ปัจจุบันพวกเขาลงเล่นอยู่ในลาลิกาโดยใช้บิซิตมายอร์กาเอสตาดิเป็นสนามเหย้า ซึ่งมีความจุ 23,142 ที่นั่ง
สโมสรมีจุดสูงสุดในช่วงปลายคริสต์ทศวรรษ 1990 และต้นคริสต์ทศวรรษ 2000 สโมสรได้อันดับที่สามในลาลิกาในฤดูกาล 1999 และ 2001 และชนะเลิศโกปาเดลเรย์ใน ค.ศ. 2003 หลังจากแพ้ในรอบชิงชนะเลิศใน ค.ศ. 1991 และ 1998 นอกจากนี้ มายอร์กายังเคยชนะเลิศซูเปร์โกปาเดเอสปัญญาใน ค.ศ. 1998 และรองชนะเลิศยูฟ่าคัพวินเนอร์คัพ 1999 ที่วิลลาพาร์กอีกด้วย
ตามธรรมเนียมของสโมสร มายอร์กาจะสวมเสื้อชุดเหย้าสีแดง กางเกงและถุงเท้าสีดำ

**ผู้เล่น**

**ผู้เล่นชุดปัจจุบัน**

**ทีมสำรอง**

**อยู่ภายใต้สัญญา**

**ถูกยืมตัว**

**เกียรติประวัติ**

**การแข่งขันในประเทศ**
 โกปาเดลเรย์
 ชนะเลิศ (1): 2002–03
 รองชนะเลิศ (2): 1990–91, 1997–98- ซูเปร์โกปาเดเอสปัญญา
 ชนะเลิศ (1): 1998
 รองชนะเลิศ (1): 2003- เซกุนดาดิบิซิออน
 ชนะเลิศ (2): 1959–60, 1964–65
 ชนะการเพลย์-ออฟ (1): 2019- เซกุนดาดิบิซิออน เบ
 ชนะดลิศ (2): 1980–81, 2017–18

**การแข่งขันระดับทวีป**
 นูฟ่าคัพวินเนอร์คัพ
 รองชนะเลิศ (1): 1998-99

**สถิติ**

**ทีม**
อันดับที่ดีที่สุดในลาลิกา: อันดับที่สาม (1998–99, 2000–01)
*ชนะในลาลิกาสูงสุด: 7–1 พบกับ เรเกรอาติโบเดอูเอลบา (เหย้า), 9 มีนาคม 2008
*แพ้ในลาบิกาสูงสุด: 7–0 พบกับ อัตเลติโกมาดริด (เยือน), 7 กุมภาพันธ์ 1988
*ประตูที่เร็วที่สุด: 22 วินาที - Spain ดานิ การ์ซิอา v Real Oviedo, 21 กุมภาพันธ์ 1999
*ประตูสูงสุดในหนึ่งฤดูกาล: 69 (2007–08)

**อ้างอิง**

**แหล่งข้อมูลอื่น**
 RCDMallorcaOficial

**แหล่งข้อมูลอื่น**
 Official website  - English website - Futbolme team profile 

เอร์เรเซเด มายอร์กา
หมวดหมู่:สโมสรในลาลิกา
หมวดหมู่:สโมสรกีฬาที่ก่อตั้งในปี พ.ศ. 2459
หมวดหมู่:หมู่เกาะแบลีแอริก
รอยัลรัมเบิล (2011)

รอยัลรัมเบิล (2011) เป็นรายการเพย์-เพอร์-วิวมวยปล้ำอาชีพของเวิลด์เรสต์ลิงเอ็นเตอร์เทนเมนต์ หรือ ดับเบิลยูดับเบิลยูอี จัดขึ้นหลังศึกทีแอลซี: เทเบิล แลดเดอร์ แอนด์ แชร์ (2010) วันที่ 30 มกราคม ค.ศ. 2011 ในสนามทีดี การ์เดน ในเมือง บอสตัน, รัฐแมสซาชูเซตส์ สหรัฐอเมริกา ในรอยัลรัมเบิลปีนี้ได้มีการเพิ่มจำนวนนักมวยปล้ำจากทั้งหมด 30 คน เป็น 40 คน 
สำหรับประเทศไทย ศึกรอยัลรัมเบิล (2011) มีออกอากาศทาง ทรูวิชั่นส์ ช่อง ทรูสปอร์ต ในวันอาทิตย์ที่ 13 กุมภาพันธ์ 2011 ซึ่งช้ากว่าสหรัฐอเมริกาถึง 2 สัปดาห์

**เบื้องหลัง**
ในศึกรอว์ที่ผ่านมาได้มีการคัดเลือกนักมวยปล้ำ ในแมทช์กรงเหล็ก เพื่อที่จะเป็นผู้ท่าชิงอันดับ 1 ที่จะไปชิงแชมป์ WWE กับ เดอะ มิซ มีนักมวยปล้ำที่เข้าร่วมการแข่งขันอยู่ 3 คน ได้แก่ เวด บาร์เร็ตต์ , คิง เชมัส และ แรนดี ออร์ตัน ผลปรากฏว่า แรนดี ออร์ตัน ชนะและได้เป็นผู้ท่าชิงอันดับ 1 ที่จะไปชิงแชมป์ WWE กับ เดอะ มิซ ในทางด้านของ เอดจ์ ซึ่งจะต้องป้องกันแชมป์โลกเฮฟวี่เวท กับ ดอล์ฟ ซิกก์เลอร์ โดยถ้า เอดจ์ใช้ท่าสเปียร์ ซิกก์เลอร์ ก็จะเป็นแชมป์ทันที ซึ่งก่อนหน้านี้ ในศึก สแมคดาวน์ ดอล์ฟ ซิกก์เลอร์ ก็ต้องเสีย แชมป์อินเตอร์คอนติเนนทัล ให้กับ โคฟี คิงส์ตัน แต่ในคืนเดียวกัน ดอล์ฟ ซิกก์เลอร์ ก็สามารถชนะในแมตช์ 4 เส้า ได้เป็นผู้ท้าชิงอันดับ 1 ในการชิงแชมป์โลกเฮฟวี่เวท กับ เอดจ์

**ผลการปล้ำ**

**แมตช์การปล้ำรอยัลรัมเบิล**
นักมวยปล้ำ 2 คนแรก ที่เข้ามาในแมตช์นี้ คือ ซีเอ็ม พังก์ และ แดเนียล ไบรอัน ตารางนี้ คือลำดับนักมวยปล้ำที่เข้าแข่งขัน ทั้ง 40 คน และผู้ที่โดนเหวี่ยงออก 

**รายชื่อผู้ที่เข้าร่วมแมตช์ รอยัลรัมเบิล 40 คน**
The Miz was not a participant in the Royal Rumble match.

**เกร็ดความรู้**
 ในปี 2011 เป็นครั้งแรกที่ได้มีการเพิ่มจำนวนนักมวยปล้ำจากทั้งหมด 30 คน เป็น 40 คน

**ดูเพิ่ม**
 รอยัลรัมเบิล- รายชื่อรายการเพย์-เพอร์-วิวของดับเบิลยูดับเบิลยูอี

**อ้างอิง**
หมวดหมู่:รอยัลรัมเบิล
หมวดหมู่:มวยปล้ำอาชีพในปี พ.ศ. 2554‎
หมวดหมู่:กีฬาในบอสตัน (รัฐแมสซาชูเซตส์)
วิกิพีเดีย:สภากาแฟ/อภิปราย/การใช้ภาษาอังกฤษกำกับชื่อถนน ซอย คลอง สถานีรถไฟฟ้า และอื่น ๆ

การใช้ภาษาอังกฤษกำกับชื่อไทยของ ถนน ซอย คลอง สถานีรถไฟฟ้า (เช่น Thanon Sukhumvit, Khlong Saen Saep, Soi Rewadi, Wongwian Yai Station) และอื่น ๆ จำเป็นหรือไม่ครับ -- 'SaRiiNN' | พูดคุย  02:36, 27 มกราคม 2554 (ICT)
เพลงอีแซว

เพลงอีแซว เป็นเพลงประจำถิ่นจังหวัดสุพรรณบุรีที่มีอายุกว่า 100 ปี แต่เดิมนิยมเล่นในลักษณะเกี้ยวพาราสีกันระหว่างชายหญิง โดยใช้ภาษาเรียบง่าย ต่อมาจึงพัฒนามาเป็นเพลงปฏิพากย์ ร้องโต้ตอบกัน และมีความยาวมากขึ้น มีลักษณะสนุกสนาน สามารถเล่นได้ในทุกโอกาส

**ผู้แสดง**
ฝ่ายหญิงมักใส่เสื้อคอกลมหรือคอเหลี่ยมกว้าง และฝ่ายชายมักใส่เสื้อคอกลมสีสันฉูดฉาด จำนวนผู้แสดงไม่มีกำหนดตายตัว โดยหน้าที่ของผู้แสดงแต่ละคนสามารถแยกได้เป็น พ่อเพลง (ผู้ร้องนำฝ่ายชาย), แม่เพลง (ผู้ร้องนำฝ่ายหญิง), คอต้น (ผู้ร้องนำคนแรก), คอสองและคอสาม, ลูกคู่ 

**ลำดับการเล่น**
# บทไหว้ครู เป็นการกราบไว้สิ่งศักดิ์สิทธิ์ทั้งหลายทั้งปวง โดยจะต้องนั่งกับพื้น และมีพานกำนลถือไว้ขณะร้อง โดยเริ่มร้องที่พ่อเพลงจากนั้นจึงเป็นส่วนของแม่เพลง
# บทเกริ่น เป็นบทร้องของฝ่ายชายและฝ่ายหญิง ก่อนที่จะออกมาพบกัน โดยจะร้องสลับกันไป หลังจากไหว้ครู นักแสดงจะต้องลุกเพื่อร้องเพลงออกตัว ที่ทักทายและแนะนำตัวกันรวมถึงการฝากเนื้อฝากตัวด้วย จากนั้นจึงร้องเพลงปลอบซึงเป็นการชักชวนให้ฝ่ายหญิงออกมาร้องโต้ตอบกัน
# เพลงปะ เป็นเพลงที่ทั้งสองฝ่ายชายและหญิงร้องโต้ตอบกันไปมา ส่วนใหญ่จะเป็นการปะทะคารม มีทั้งในเรื่องราวของความรัก การประลอง
# บทจากหรือบทลา เป็นเพลงที่ร้องเพื่อแสดงความอาลัยกับคู่ร้องและคนดู เนื่องจากใกล้หมดเวลาในการเล่นแล้ว
# การอวยพร เป็นการร้องขอบคุณผู้จ้าง คนดู และผู้ร่วมแสดง
พ่อเพลงและแม่เพลงเริ่มต้นจากบทไหว้ครู ฝ่ายชายจะร้องบทปลอบ จากนั้นฝ่ายหญิงก็จะร้องบทรับแขก ผู้ชายจึงเริ่มการเกี้ยวพาราศี ผู้หญิงอาจจะปะทะอารมณ์ หรือเล่นตัว ฝ่ายชายจึงว่าบทออด ฝ่ายหญิงจึงที่ไม่รับรัก และขอให้ฝ่ายชายมาสู่ขอตนจบด้วยฝ่ายชายขอพาหนี เมื่อหนีแล้วก็เป็นบทชมนกชมไม้

**อ้างอิง**
 http://www.student.chula.ac.th/~49467529/esaew.htm date=2010-04-01  - http://www.prapayneethai.com/th/amusement/center/view.asp?id=0144fix-attempted=yes 
หมวดหมู่:เพลงไทย
หมวดหมู่:การแสดงพื้นบ้านภาคกลาง
หมวดหมู่:วัฒนธรรมของจังหวัดสุพรรณบุรี
นกกระเรียนเหนียงคอยาว

นกกระเรียนเหนียงคอยาว (Wattled Crane) เป็นนกขนาดใหญ่ในวงศ์นกกระเรียน พบในทวีปแอฟริกา ทางใต้ของทะเลทรายสะฮารา เป็นสปีชีส์เดียวในสกุล
นกกระเรียนชนิดนี้สูงถึง 175 ซม. เป็นนกกระเรียนที่สูงที่สุดในทวีปแอฟริกาและสูงเป็นอันดับสองในวงศ์นกกระเรียน เป็นรองเพียงนกกระเรียนไทยเท่านั้น วงปีกกว้าง 230-260 ซม. ยาว 120 ซม. หนัก 6.4-7.9 กก.ในเพศเมีย 7.5-9 กก.ในเพศผู้ หลังและปีกมีสีเทาขี้เถ้า ขนบางส่วนบนศีรษะเหนือดวงตาและบริเวณกระหม่อมมีสีเทาอมน้ำเงิน ส่วนที่เหลือเป็นสีขาว มีเหนียงคอห้อยลงมาจากลำคอส่วนบน อกและหางสีดำ อกส่วนบนและลำคอจรดบริเวณหน้าสีขาว ผิวบริเวณตาแผ่ออกรอบจะงอยปากและปลายเหนียงคอ มีสีแดง เป็นหนังเปลือย และปกคลุมด้วยปุ่มเล็กๆคล้ายหูด นกกระเรียนเหนียงคอยาวมีปากยาว ขา และเท้าสีดำ ลักษณะต่างเพศสังเกตเห็นได้ยาก แม้ว่าเพศผู้จะมีขนาดใหญ่กว่าเล็กน้อย
นกวัยอ่อนมีขนสีน้ำตาลอ่อนปกคลุม ไม่มีหนังเปลือยบริเวณหน้า และเหนียงคอสังเกตเห็นได้ไม่ชัดเจน

**อ้างอิง**

**บรรณานุกรม**
 Johnsgard PA. 1983. Cranes of the world. Bloomington: Indiana University Press. Meine CD, Archibald GW. 1996.- The Cranes: status survey and conservation action plan. Gland, Switzerland: IUCN.-  Wattled Crane (Bugeranus carunculatus) from Cranes of the World, by Paul Johnsgard

**แหล่งข้อมูลอื่น**
  International Crane Foundation's Wattled Crane page date=2005-10-30 
หเนียงคอยาว
กระเรียนเหนียงคอยาว
หมวดหมู่:การระบุและการยึดเก็บข้อมูลอัตโนมัติ

หมวดหมู่:ปฏิสัมพันธ์ระหว่างมนุษย์และคอมพิวเตอร์
หมวดหมู่:การระบุ
หมวดหมู่:การเฝ้าระวังภัย
เบอริงเคน (เบลเยียม)

เบอริงเคน (Beringen) เป็นเมืองและเทศบาลที่ตั้งอยู่ในมณฑลลิมเบิร์กของประเทศเบลเยียม มีประชากรประมาณ 44,000 คน  เบอริงเคนเป็นเมืองที่ใหญ่เป็นอันดับสามของมณฑลลิมเบิร์กรองจากฮัสเซิลต์และเคงก์ นอกจากนี้ยังเป็นเมืองอุตสาหกรรมที่สำคัญทางภาคตะวันตกของมณฑล
ในปี ค.ศ. 1901 มีการค้นพบถ่านหินและได้มีการพัฒนาอุตสาหกรรมเรื่อยมา จนกระทั่งเหมืองถ่านหินสุดท้ายในเบอริงเคนถูกปิดตัวลงในวันที่ 28 ตุลาคม ค.ศ. 1989 ในปัจจุบัน รอบๆ เมืองก็ยังมีเหมืองปรากฏให้ได้เห็นอยู่

**แหล่งข้อมูลอื่น**
  เว็บไซต์อย่างเป็นทางการของเบอริงเคน 
บเอริงเคน
เบร (ประเทศเบลเยียม)

เบร (Bree) เป็นเมืองและเทศบาลที่ตั้งอยู่ในมณฑลลิมเบิร์กของประเทศเบลเยียม มีพื้นที่ทั้งหมด 64.96 ตารางกิโลเมตรและมีประชากร 15,547 คน ซึ่งทำให้ความหนาแน่นประชากรเป็น 239.33 คนต่อตารางกิโลเมตร

**เมืองพี่น้อง**
เบรได้จับคู่กับอีก 4 เมืองทั่วโลก ได้แก่- : เก็ลเดิร์น- : ซาลูโม- : วอลปาโก- : หยางโจว

**แหล่งข้อมูลอื่น**
  เว็บไซต์อย่างเป็นทางการของเบร 
หมวดหมู่:เมืองในจังหวัดลิมบืร์ค (ประเทศเบลเยียม)
ปลาแอฟริกันไทเกอร์

ปลาแอฟริกันไทเกอร์ (African tigerfishes) เป็นสกุลของปลาน้ำจืด 5 ชนิดที่อยู่ในวงศ์ปลาเตตร้าแอฟริกัน (Alestiidae) ในอันดับปลาคาราซิน ใช้ชื่อวิทยาศาสตร์ว่า Hydrocynus (/ไฮ-โดร-ไซ-นัส/) โดยมาจากภาษากรีก คำว่า "hydro" (ὕδωρ)  หมายถึง "น้ำ" บวกกับคำว่า "kyon" (κύων) ที่หมายถึง "สุนัข" 
เป็นปลากินเนื้อทั้งหมด มีรูปร่างโดยรวมคือ ลำตัวเพรียวยาวเหมือนตอร์ปิโด เกล็ดมีขนาดใหญ่ มีสีเงินแวววาว และที่ชิ้นเกล็ดจะมีจุดสีเข้ม ทำให้เห็นเป็นลายพาดตามยาวไปตามแนวข้างลำตัวเหนือเส้นข้างลำตัว ทำให้มองดูคล้ายลายของเสือลายพาดกลอน อันเป็นที่มาของชื่อ นอกจากแถบดังกล่าวแล้วส่วนที่ไม่ใช่แถบจะมีสีออกสีเงิน, สีขาว และสีเทา ขณะที่บางตัวอาจมีเหลือบสีฟ้า, สีเขียว, สีส้ม หรือสีเหลืองอ่อนผสมอยู่ด้วย ปลาในสกุลนี้จะมีลักษณะเช่นเดียวกันนี้ทั้งหมด ครีบหลังจะอยู่ในระดับเดียวกับ ครีบท้องอาจจะอยู่ข้างหน้าเล็กน้อย ภายในปากมีฟันหนึ่งชุดที่มองเห็นได้อย่างชัดเจนและเป็นจุดเด่น  ซึ่งฟันแต่ละซี่ตั้งอยู่ในเบ้า ระหว่างฟันซี่อื่น ๆ บนขากรรไกร และจะแลเห็นได้ตลอดเวลาแม้แต่เมื่อปิดปากสนิท ขากรรไกรมีความแข็งแรงและทรงพลังมาก อีกทั้งสามารถยืดขยายได้กว้างเพราะมีจุดยึดกับมุมปากอยู่ถึงสองจุด  ตาจะถูกคลุมโดยเปลือกตาเกือบทั้งหมด ครีบหางเว้าลึกเป็นสองแฉก 
พบในลุ่มแม่น้ำคองโก ซึ่งเป็นแม่น้ำที่ไหลเชี่ยวมากในทวีปแอฟริกาตอนกลาง เป็นปลาล่าเหยื่อที่ล่าได้อย่างรวดเร็ว ดุดัน ไม่แพ้ปลาปิรันยาในลุ่มแม่น้ำอเมซอน ในทวีปอเมริกาใต้ แต่ไม่นิยมล่ารวมเป็นฝูง  เป็นปลาที่กินพวกเดียวกันเองเป็นอาหารและกัดทำร้ายจระเข้ได้  รวมถึงเคยมีรายงานว่าทำร้ายมนุษย์ได้อีกด้วย โดยที่ชาวพื้นเมืองแอฟริกาได้เรียกปลาสกุลนี้ในภาษาลิงกาลาว่า เอ็มเบ็งกะ (Mbenga) หรือ อิงเกวส (Ndweshi) และมีความเชื่อว่าการที่มันล่าและทำร้ายมนุษย์เพราะมีวิญญาณที่ชั่วร้ายสิงสถิตอยู่
มีทั้งหมด 5 ชนิด โดยชนิดที่ใหญ่ที่สุด คือ H. goliath ที่มีความยาวที่สุดได้ถึง 6 ฟุต และมีน้ำหนักถึง 100 ปอนด์
*H. brevis (Günther, 1864) 
*H. forskahlii (Cuvier, 1819) 
*H. goliath (Boulenger, 1898) 
*H. tanzaniae Brewster, 1986
*H. vittatus (Castelnau, 1986) 
เป็นปลาที่นิยมตกเป็นเกมกีฬา จัดเป็นปลาที่ตกได้ยากมากจำพวกหนึ่ง เพราะอาศัยในกระแสน้ำที่ไหลเชี่ยว และชอบกระโดด และยังเป็นที่นิยมเลี้ยงเป็นปลาสวยงามอีกด้วย

**อ้างอิง**

**แหล่งข้อมูลอื่น**
 เว็บไซต์ตกปลาเอ็มเบ็งกะ date=2011-01-28 - เว็บไซต์ตกปลาไทเกอร์ฟิช date=2011-02-11 - เว็บไซต์ตกปลาแอฟริกันไทเกอร์ฟิช โกไลแอต- สารคดีตกปลาไทเกอร์ฟิช
หมวดหมู่:วงศ์ปลาเตตร้าแอฟริกัน
หมวดหมู่:ปลาแอฟริกา
หมวดหมู่:ปลาตู้
หมวดหมู่:ปลาน้ำจืด
ภูวนิดา คุนผลิน

ผศ.ดร.ภูวนิดา คุนผลิน รองเลขาธิการสมาคมวัฒนธรรมและเศรษฐกิจไทย-จีน  ผู้ช่วยศาสตราจารย์​มหาวิทยาลัยรังสิต สมาชิกสภาผู้แทนราษฎร แบบบัญชีรายชื่อ (เดิมเป็น ส.ส.เขต 18 กรุงเทพมหานคร พรรคพลังประชาชน) อดีตโฆษกกระทรวงคมนาคมและกระทรวงวัฒนธรรม อดีตเลขานุการรัฐมนตรีว่าการกระทรวงการต่างประเทศและเลขานุการรัฐมนตรีว่าการกระทรวงการคลัง ผู้ร่วมก่อตั้งพรรคไทยรักไทย พี่สาวดีเจนักร้อง ภูวนาท คุนผลินซึ่งเคยสมัคร ส.ก.เขตวังทองหลาง เขต 1 เมื่อ 23กรกฎาคม พ.ศ. 2549 แต่ไม่ได้ตำแหน่ง เป็นหนึ่งในกลุ่มพลังหญิง
ในวันที่ 26 มีนาคม พ.ศ. 2553 ได้เข้าร่วมกับกลุ่มแนวร่วมประชาธิปไตยต่อต้านเผด็จการแห่งชาติ กล่าวปราศรัยโจมตีความล้มเหลวนโยบายรัฐบาลนายอภิสิทธิ์ ในการเลือกตั้ง พ.ศ. 2554 ได้ลงสมัคร ส.ส.ระบบบัญชีรายชื่อ ลำดับที่ 25 ของพรรคเพื่อไทยวันที่ 2 ธันวาคม พ.ศ. 2563 ภูวนิดา คุนผลิน ได้ลาออกจากสมาชิกพรรคเพื่อไทย

**ประวัติ**
ดร.ภูวนิดา คุนผลิน เกิดเมื่อวันที่ 23 ตุลาคม พ.ศ. 2511 เป็นบุตรของร้อยเอกชม คุนผลิน กับ ดร.มาลีรัตน์ คุนผลิน เป็นบุตรคนโตในจำนวนพี่น้อง 4 คน ได้แก่- ดร.ภูวนิดา คุนผลิน- น.ส.ภูวดี คุนผลิน- นายภูวไนย คุนผลิน- ดร.ภูวนาท คุนผลิน นักร้อง นักแสดง สังกัดจีเอ็มเอ็ม แกรมมี่

**การศึกษา**
ภูวนิดา จบการศึกษาวิทยาศาสตรบัณฑิต (คอมพิวเตอร์) จากมหาวิทยาลัยแคลิฟอร์เนีย ประเทศสหรัฐอเมริกา เมื่อปี พ.ศ. 2532 จบปริญญาโท พัฒนบริหารศาสตรมหาบัณฑิต จากสถาบันบัณฑิตพัฒนบริหารศาสตร์ ปี พ.ศ. 2537 และจบปริญญาเอก รปศ.ด. (การบริหารการจัดการภาครัฐและภาคเอกชน) จากมหาวิทยาลัยรามคำแหง ในปี พ.ศ. 2550
ต่อมาในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 เขาได้สมัครรับเลือกตั้งในระบบบัญชีรายชื่อ สังกัดพรรคเพื่อไทย ลำดับที่ 46 แต่ไม่ได้รับเลือกตั้ง เนื่องจากพรรคเพื่อไทยมีจำนวนสมาชิกสภาผู้แทนราษฎรมากกว่าจำนวนสมาชิกสภาผู้แทนราษฎรพึงมีตามที่กำหนดไว้ในรัฐธรรมนูญ

**เครื่องราชอิสริยาภรณ์**

**อ้างอิง**

**แหล่งข้อมูลอื่น**
  ผู้บริหารกระทรวงการคลังfix-attempted=yes -  สัมภาษณ์ ภูวนิดา คุนผลิน สมาชิกสภาผู้แทนราษฎร (ส.ส) เขต 18 กรุงเทพมหานคร พรรคไทยรักไทย date=2011-05-12 
หมวดหมู่:อาจารย์คณะอักษรศาสตร์ - ศิลปศาสตร์ - มนุษยศาสตร์
หมวดหมู่:นักการเมืองสตรีชาวไทย
หมวดหมู่:สมาชิกสภาผู้แทนราษฎรกรุงเทพมหานคร
หมวดหมู่:นักการเมืองพรรคไทยรักไทย
หมวดหมู่:พรรคพลังประชาชน (พ.ศ. 2541)
หมวดหมู่:นักการเมืองพรรคเพื่อไทย
หมวดหมู่:แนวร่วมประชาธิปไตยต่อต้านเผด็จการแห่งชาติ
หมวดหมู่:บุคคลจากคณะรัฐศาสตร์ มหาวิทยาลัยรามคำแหง
หมวดหมู่:บุคคลจากคณะบริหารธุรกิจ สถาบันบัณฑิตพัฒนบริหารศาสตร์
หมวดหมู่:บุคคลจากบัณฑิตวิทยาลัย มหาวิทยาลัยรังสิต
หมวดหมู่:สมาชิกสภาผู้แทนราษฎรไทยแบบบัญชีรายชื่อ
หมวดหมู่:ผู้ได้รับเครื่องราชอิสริยาภรณ์ ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
ประเทศอินเดียในเอเชียนบีชเกมส์ 2010

ประเทศอินเดีย เข้าร่วมการแข่งขันกีฬาเอเชียนบีชเกมส์ 2010 ซึ่งจัดเป็นครั้งที่ 2 ในระหว่างวันที่ 8 ธันวาคม ถึง 16 ธันวาคม ค.ศ. 2010 (พ.ศ. 2553) ณ กรุงมัสกัต ประเทศโอมาน โดยหลังจากจบการแข่งขัน อินเดียสามารถคว้าเหรียญมาได้เป็นอันดับที่ 6 คือ 3 เหรียญทอง และ 1 เหรียญทองแดง  โดยไม่สามารถคว้าเหรียญเงินได้เลย

**รายละเอียดผู้ที่ได้รับเหรียญ**

**อ้างอิง**
อินเดีย
ประเทศจีนในเอเชียนบีชเกมส์ 2008

ประเทศจีน ได้เข้าร่วมการแข่งขันกีฬาเอเชียนบีชเกมส์ 2008 ระหว่างวันที่ 18 ตุลาคม ถึง 26 ตุลาคม ค.ศ. 2008 (พ.ศ. 2551) ณ จังหวัดบาหลี ประเทศอินโดนีเซีย โดยหลังจากจบการแข่งขัน จีนสามารถคว้าเหรียญทองมาได้มากเป็นอันดับที่ 3 คือ 6 เหรียญทอง 10 เหรียญเงิน และ 7 เหรียญทองแดง รวมทั้งสิ้น 23 เหรียญ
จีน
ปลาไทเกอร์โกไลแอต

ปลาไทเกอร์โกไลแอต (Goliath tigerfish, Giant tigerfish) หรือ เอ็มเบ็งกะ (Mbenga)  ในภาษาลิงกาลา มีชื่อวิทยาศาสตร์ว่า Hydrocynus goliath อยู่ในวงศ์ปลาเตเตร้าแอฟริกัน (Alestiidae)
มีรูปร่างโดยรวมเหมือนปลาในสกุล Hydrocynus ทั่วไป แต่มีความแตกต่างคือ ปลาในวัยอ่อนจะไม่มีลายใด ๆ บนลำตัวทั้งสิ้น ลำตัวแลดูแบนข้างมาก  ปลายหางล่างสีแดงจัด ครีบหางและครีบอื่น ๆ มีขนาดใหญ่ แฉกครีบของครีบหางมีความกว้างกว่าชนิดอื่น ในปากมีฟันแหลมคมขนาดใหญ่เรียงอยู่ทั้งหมด 36 ซี่ เท่ากับปลาฉลามขาว ขากรรไกรใหญ่และยื่นยาว
ขนาดเมื่อโตเต็มที่ยาวได้ถึง 6 ฟุต และมีน้ำหนักกว่า 100 ปอนด์ จัดเป็นปลาแอฟริกันไทเกอร์ที่มีขนาดใหญ่ที่สุด และเป็นปลาประเภทคาราซินที่มีขนาดใหญ่ที่สุดในโลก
พบกระจายพันธุ์ในกระแสน้ำเชี่ยวของลุ่มแม่น้ำคองโก ในตอนกลางของทวีปแอฟริกา  และแม่น้ำลูลาบา, ทะเลสาบอูเพ็มบา และทะเลสาบแทนกันยีกา 
อาศัยหากินอยู่บริเวณกลางน้ำและผิวน้ำ และชอบอยู่รวมกันเป็นฝูง แต่เมื่อล่าเหยื่อจะออกล่าเพียงลำพัง โดยมักจะจู่โจมเหยื่อที่มีแสงสะท้อนระยิบระยับหรือมีเสียงหรือมีแรงกระเพื่อมของน้ำ โดยปลาแอฟริกันไทเกอร์ชนิดนี้เคยมีรายงานว่าทำร้ายมนุษย์จนถึงแก่ความตายมาแล้วด้วย
ปลาขนาดเล็ก
ปากและฟันอันแหลมคม
เป็นปลาที่นิยมตกเป็นเกมกีฬาที่ท้าทาย เนื่องจากเป็นปลาที่ทรงพละกำลังและตกได้ยากมากชนิดหนึ่ง และนิยมเลี้ยงเป็นปลาสวยงามด้วย

**รายการอ้างอิง**

**แหล่งข้อมูลอื่น**
 รูปและข้อมูลจาก Fishbase.org- สารคดีตกปลาไทเกอร์โกไลแอต
หมวดหมู่:วงศ์ปลาเตตร้าแอฟริกัน
หมวดหมู่:ปลาน้ำจืด
หมวดหมู่:ปลาตู้